**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2025. április 23-i ülésére**

**Javaslat a Pálos Károly Szociális Szolgáltató Központ és Gyermekjóléti Szolgálat Szakmai Programjának módosításával kapcsolatos döntés meghozatalára**

2025. április 1. napjától a Pálos Károly Szociális Szolgáltató Központ és Gyermekjóléti Szolgálat (a továbbiakban: Központ) látja el a család- és gyermekjóléti alapellátásokat Sorkifalud, Nemeskolta és Gyanógeregye községek vonatkozásában is.

Fentiek alapján szükségessé vált a Központ Szakmai Programjának módosítása. A Központ módosított Szakmai Programja az előterjesztés mellékletét képezi. A Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 53. § 29. pontja alapján a Szociális és Lakás Bizottság a polgármesteri jóváhagyás előtt véleményezi az önkormányzat fenntartásában működő szociális és gyermekjóléti intézmények szakmai programját.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

Szombathely, 2025. április „ ”.

 **/: Dr. László Győző:/**

HATÁROZATI JAVASLAT

**…/2025. (IV.23.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Pálos Károly Szociális Szolgáltató Központ és Gyermekjóléti Szolgálat Szakmai Programjának módosításával kapcsolatos döntés meghozatalára” című előterjesztést a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 53. § 29. pontja alapján megtárgyalta és a dokumentumot az előterjesztés melléklete szerinti tartalommal a Polgármesternek jóváhagyásra javasolja.

**Felelősök:** Dr. Czeglédy Csaba, a Szociális és Lakás Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője,

Kulcsár Lászlóné, a Pálos Károly Szociális Szolgáltató Központ és  Gyermekjóléti Szolgálat vezetője /

**Határidő:** 2025. április 30.